রুহুল আমিন গাজী বলেন, নিরাপদ সড়কের দাবিতে শিক্ষার্থীদের যৌক্তিক আন্দোলনের নিউজ কাভার করতে গিয়ে সাংবাদিকরা নারকীয় হামলার শিকার হয়েছে। সাংবাদিকরা তাদের পেশাগত দায়িত্ব পালন করতে গিয়ে গত কয়েকদিনে ২৫/৩০ জন সাংবাদিক আহত হয়ে হাসপাতালে রয়েছে। আন্দোলনের সঠিক সংবাদ যেন সাংবাদিকরা না দিতে পারে এজন্য পরিকল্পিতভাবে তাদের ওপর হামলা করে ক্যামেরা ও মোবাইল ভাংচুর করা হয়েছে। সাংবাদিকরা কাউকে ক্ষমতা থেকে নামায় না। আবার কাউকে ক্ষমতায় বসায় না। তাহলে কেন তাদের ওপর হামলা করা হলো।